Vyhodnotenie medzirezortného pripomienkového konania

Biela kniha o obrane Slovenskej republiky  

	Spôsob pripomienkového konania
	bežný postup – 10 pracovných dní (7.7.2016 – 20.7.2016)

	Počet vznesených pripomienok, z toho zásadných
	20 / 0 

	Počet vyhodnotených pripomienok
	20 

	
	

	Počet akceptovaných pripomienok, z toho zásadných
	11 / 0 

	Počet čiastočne akceptovaných pripomienok, z toho zásadných
	6 / 0 

	Počet neakceptovaných pripomienok, z toho zásadných
	3 / 0 

	
	

	Rozporové konanie (s kým, kedy, s akým výsledkom)
	-

	Počet odstránených pripomienok
	-

	Počet neodstránených pripomienok
	-


Sumarizácia vznesených pripomienok podľa subjektov

	Č.
	Subjekt
	Pripomienky do termínu
	Pripomienky po termíne
	Nemali pripomienky
	Vôbec nezaslali

	1.
	Ministerstvo vnútra SR
	1 (1o, 0z)
	 
	
	

	2.
	Ministerstvo spravodlivosti SR 
	
	
	
	x

	3.
	Ministerstvo financií SR
	2 (2o, 0z)
	 
	
	

	4.
	Ministerstvo zahraničných vecí a európskych záležitostí SR 
	
	 
	
	x

	5.
	Ministerstvo hospodárstva SR
	 11 (11o, 0z)
	 
	
	

	6.
	Ministerstvo dopravy, výstavby a regionálneho rozvoja SR
	 
	 
	x
	

	7.
	Ministerstvo pôdohospodárstva a rozvoja vidieka SR 
	
	 
	x
	

	8.
	Ministerstvo práce, sociálnych vecí a rodiny SR 
	
	 
	x
	

	9.
	Ministerstvo životného prostredia SR 
	
	 
	x
	

	10.
	Ministerstvo školstva, vedy, výskumu a športu SR
	
	 
	x
	

	11.
	Ministerstvo kultúry SR
	
	 
	x
	

	12.
	Ministerstvo zdravotníctva SR
	
	
	x
	

	13.
	Úrad vlády SR  
	3 (3o, 0z)
	 
	
	

	14.
	Odbor aproximácie práva sekcie vládnej legislatívy Úradu vlády SR
	
	
	
	x

	15.
	Národný bezpečnostný úrad
	3 (3o, 0z)
	
	
	

	16.
	Správa štátnych hmotných rezerv SR
	
	
	x
	

	17.
	Národná banka Slovenska 
	
	
	x
	

	18.
	Generálna prokuratúra SR
	
	
	x
	

	19.
	Najvyšší súd SR
	
	
	x
	

	20.
	Štatistický úrad SR
	
	
	x
	

	21.
	Úrad jadrového dozoru SR
	
	
	x
	

	22.
	Úrad pre verejné obstarávanie
	
	
	x
	

	23.
	Úrad geodézie, kartografie a katastra SR
	
	
	x
	

	24.
	Úrad priemyselného vlastníctva SR
	
	
	x
	

	25.
	Úrad pre normalizáciu, metrológiu a skúšobníctvo SR
	
	
	x
	

	26.
	Protimonopolný úrad SR
	
	
	x
	

	27.
	Štátna pokladnica
	
	
	x
	

	28.
	Úrad pre dohľad nad zdravotnou starostlivosťou
	
	
	
	x

	29.
	Kancelária prezidenta SR
	
	
	
	x

	30.
	Kancelária Ústavného súdu SR
	
	
	
	x

	31.
	Národná rada SR
	
	
	
	x

	32.
	Najvyšší kontrolný úrad SE
	
	
	
	x

	33.
	Združenie miest a obcí Slovenska
	
	
	
	x

	34.
	Splnomocnenec vlády SR pre rómske komunity
	
	
	
	x

	35.
	Asociácia zamestnávateľských zväzov a združení SR
	
	
	x
	

	36.
	Republiková únia zamestnávateľov
	
	
	
	x

	37.
	Slovenská poľnohospodárska a potravinárska komora
	
	
	
	x

	38.
	Konfederácia odborových zväzov SR
	
	
	
	x

	39.
	Verejnosť 
	
	
	x
	

	
	SPOLU
	20 (20o, 0z)
	-
	21
	13


Vyhodnotenie vecných pripomienok je uvedené v tabuľkovej časti.

	Vysvetlivky  k použitým skratkám v tabuľke:

	O – obyčajná
	A – akceptovaná

	Z – zásadná
	N – neakceptovaná

	
	ČA – čiastočne akceptovaná


	Subjekt
	Pripomienka
	Typ
	Vyh.
	Spôsob vyhodnotenia

	MV SR
	vlastnému materiálu kapitola 1 časť 1.11 Závery bod 38)
V úvodnej vete bodu 38) odporúčame slová "v riešení krízových stavov" nahradiť slovami "v riešení krízových situácií". Odôvodnenie: Napr. v ústavnom zákone č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu sa v čl. 1 ods. 4 uvádza, že "Krízová situácia je obdobie, počas ktorého je bezprostredne ohrozená alebo narušená bezpečnosť štátu a ústavné orgány môžu po splnení podmienok ustanovených v tomto ústavnom zákone na jej riešenie vypovedať vojnu, vyhlásiť vojnový stav alebo výnimočný stav, alebo núdzový stav.
	O
	A
	Text upravený iným spôsobom bez použitia výrazu „v riešení krízových stavov“, resp. „v riešení krízových situácií“.

	MF SR 
	k doložke vybraných vplyvov
V doložke vybraných vplyvov, v bode 9. Vplyvy navrhovaného materiálu sú vyznačené žiadne vplyvy a súčasne v riadku „z toho: rozpočtovo zabezpečené vplyvy“ je vyznačená možnosť „nie“, čo žiadam vzájomne zosúladiť.
	O 
	A 
	Zosúladené odstránením vyznačenia možnosti „nie“.

	MF SR 
	 k doložke vybraných vplyvov
Z dôvodu, že ide o koncepčný materiál žiadam v doložke vybraných vplyvov uviesť, že jeho plnenie bude prebiehať podľa schváleného rozpočtu verejnej správy na nasledujúce roky pre oblasť obrany. V nadväznosti na uvedené žiadam z materiálu na str. 29 vypustiť poznámku pod čiarou.
	O 
	A
	Navrhnutá veta bola doplnená do časti Poznámka.

Vo vlastnom materiáli na str. 29 bola poznámka pod čiarou odstránená. 

	MH SR 
	K materiálu – podkapitola 9.3) Služby a činnosti a dodávky tovarov
Názov podkapitoly odporúčame upraviť na „Služby, činnosti a tovary“. V bode 239 dávame na zváženie namiesto slov „Služby a činnosti“ použiť slová „Potrebné služby a činnosti“. V bode 240 dávame na zváženie použiť v 3. odrážke namiesto slov „uvedených služieb a činností“ slová „požadovaných služieb a činností“. Odôvodnenie: V rámci podkapitoly 9.3: Gramaticky aj významovo správnejšie.
	O
	ČA
	Názov podkapitoly upravený v súlade s pripomienkou. 

Slovo „Potrebné“ nebolo doplnené, pretože nepotrebné služby a činnosti sa neposkytnú.

„uvedených služieb a činností“ bolo upravené na „požadovaných služieb a činností“



	MH SR 
	K materiálu – podkapitola 4.1) Vymedzenie riadenia obrany štátu
V bode 115 dávame na zváženie namiesto slov „v zákonoch“ použiť slová „v právnych predpisoch“. Odôvodnenie: V rámci bodu 115: Ide o všeobecnejší pojem.
	O
	A
	Dotknutý text bol z odseku vypustený, problematika je dostatočne zapracovaná v nasledujúcom odseku. 

	MH SR 
	K materiálu – podkapitola 9.1) Základné predpoklady efektívnej podpory obrany štátu
V bode 232 dávame na zváženie namiesto slov „príslušných ministerstiev, ........ s celoštátnou pôsobnosťou“ použiť slová „subjektov hospodárskej mobilizácie“. Odôvodnenie: V rámci bodu 232: Nie len ministerstvá, ostatné ústredné orgány štátnej správy a ďalšie orgány štátnej správy s celoštátnou pôsobnosťou sa podieľajú na obrannom plánovaní, ale sú to hlavne subjekty hospodárskej mobilizácie v pôsobnosti týchto ÚOŠS, ktoré zabezpečujú reálne požiadavky OS SR.


	O
	ČA
	Doplnené „a subjektov hospodárskej mobilizácie v ich pôsobnosti“, v súlade s odôvodnením pripomienky je žiaduce zachovať aj účasť príslušných ministerstiev, ostatných ústredných orgánov štátnej správy a ďalších orgánov štátnej správy s celoštátnou pôsobnosťou v tomto procese.

	MH SR 
	K materiálu – podkapitola 9.2) Obranná infraštruktúra
V bode 236 dávame na zváženie namiesto slov „s ďalšími ministerstvami, ........ s celoštátnou pôsobnosťou“ použiť slová „subjektov hospodárskej mobilizácie“. V bode 237 dávame na zváženie namiesto slov „doprava plynu“ použiť slová „preprava plynu“. V bode 237 odporúčame doplniť ďalšiu odrážku : „- zbrojársky priemysel“. Odôvodnenie: V rámci bodu 236: Nie len ministerstvá, ostatné ústredné orgány štátnej správy a ďalšie orgány štátnej správy s celoštátnou pôsobnosťou sa podieľajú na príprave, udržiavaní a rozvoji obrannej infraštruktúry, ale sú to hlavne subjekty hospodárskej mobilizácie v pôsobnosti týchto ÚOŠS, ktoré zabezpečujú reálne požiadavky OS SR. V rámci bodu 237: Je to lepšie pomenovanie pre zabezpečenie dodávok plynu aj ropy na územie SR. V rámci bodu 237: Do prvkov obrannej infraštruktúry patria aj objekty, ktoré zabezpečujú zbrojársku výrobu.
	O
	ČA
	Do príslušného odseku (pôvodne 236) doplnené „a subjektmi hospodárskej mobilizácie v ich pôsobnosti“, v súlade s odôvodnením pripomienky je žiaduce zachovať aj účasť príslušných ministerstiev, ostatných ústredných orgánov štátnej správy a ďalších orgánov štátnej správy s celoštátnou pôsobnosťou v tomto procese.

Slová „doprava plynu“ upravené na „preprava plynu“, doplnená odrážka „infraštruktúra obranného priemyslu,“.  



	MH SR 
	K materiálu – podkapitola 9.4) Zameranie štátnych orgánov na úseku podpory obrany štátu
V bode 241 dávame na zváženie v rámci odrážky určenej pre MH SR namiesto slov „dodávkami tovarov a opravy výzbroje“ použiť slová „dodávok tovarov, ako aj opráv výzbroje“. Odôvodnenie: V rámci bodu 241: Gramaticky aj významovo správnejšie.
	O
	A
	Upravené podľa pripomienky.

	MH SR 
	K materiálu – podkapitola 10.1) Zameranie komunikácie s verejnosťou v oblasti obrany štátu
V bode 245 dávame na zváženie namiesto slov „aktívna účasť občanov na zaručovaní obrany štátu“ použiť slová „aktívna účasť občanov na zabezpečovaní obrany štátu“. Odôvodnenie: V rámci bodu 245: Gramaticky aj významovo správnejšie.
	O
	A
	Upravené podľa pripomienky. 

	MH SR
	K materiálu – podkapitola 1.9) Podpora obrany štátu
V bode 33 dávame na zváženie namiesto slova „Využiteľnosť“ použiť slovo „Ochrana“ alebo slová „Ochrana a obrana“. V bode 34 dávame na zváženie namiesto slov „o vytvorení tímu“ použiť slová „vytvoriť tím“. Odôvodnenie: V rámci bodu 33: Objekty obrannej infraštruktúry nie sú určené ako objekty osobitnej dôležitosti alebo Ďalšie dôležité objekty za účelom využiteľnosti, ale na účel zabezpečenia ich ochrany alebo obrany, nakoľko ide o strategické objekty štátu. V rámci bodu 34: Gramatická úprava.
	O
	ČA
	K odseku 33 - objekty obrannej infraštruktúry sa nebudujú na účely ich ochrany a obrany, nejde len o objekty osobitnej dôležitosti a ďalšie dôležité objekty. 

K odseku 34 – upravené podľa pripomienky. 

	MH SR
	K materiálu – podkapitola 1.11) Závery
V bode 38 dávame na zváženie namiesto slov „v riešení krízových stavov“ použiť slová „v riešení krízových situácií“. Odôvodnenie: V rámci bodu 38: Podľa ústavného zákona č. 227/2002 Z. z. sa na riešenie krízovej situácie môže vyhlásiť núdzový stav, výnimočný stav, vojnový stav alebo vypovedať vojna, čo v rámci spoločného termínu pomenúvame ako „krízový stav“.
	O
	A
	Text upravený iným spôsobom bez použitia výrazu „v riešení krízových stavov“, resp. „v riešení krízových situácií“. 

	MH SR
	K materiálu – kapitola 9)
V kapitole 9 dávame na zváženie namiesto slov „dodávok tovarov a služieb a činnosti“ použiť slová „dodávok tovarov, služieb a činností“. Odôvodnenie: V rámci kapitoly 9 úvodná veta: Gramatická úprava.


	O
	ČA
	Upravené na: „...služieb a činností a dodávok tovarov...“, čo presnejšie vyjadruje žiaduci stav.

	MH SR
	K materiálu
V rámci materiálu je zavedená legislatívna skratka „OS SR“, ale na niektorých miestach dokumentu sa používa slovné spojenie „ozbrojené sily Slovenskej republiky“, napr. na str. 11 a 38. Taktiež sa niekde v materiáli namiesto skratky „OS SR“ používajú slová „ozbrojené sily“ v rôznych gramatických tvaroch. Dávame na zváženie, či aj v týchto prípadoch nepoužiť leg. skratku „OS SR“, keď je zavedená a význam slov je ten istý. Taktiež bola zavedená leg. Skratka „MO SR“, ale v niektorých prípadoch sa v materiáli používajú slová „ministerstvo obrany“ v rôznych gramatických tvaroch. Dávame na zváženie, či aj v týchto prípadoch nepoužiť leg. skratku „MO SR“, keď je zavedená a význam slov je ten istý. Odôvodnenie: Odporúčame zosúladiť s legislatívnymi pravidlami.
	O
	A
	V súlade s pripomienkou bola skratka OS SR použitá všade, kde je žiaduce vyjadriť konkrétne Ozbrojené sily Slovenskej republiky, rovnako bola použitá skratka MO SR. 

	MH SR
	K materiálu
V rámci materiálu sú zavedené poznámky pod čiarou. Odporúčame dávať za číslami poznámok pod čiarou zátvorku „)“. Odôvodnenie: Odporúčame zosúladiť s legislatívnymi pravidlami.
	O
	A
	Upravené v súlade s pripomienkou.

	ÚV SR
	vlastnému materiálu
Kapitola 5, druhý ods. – odporúčame v prvej vete vypustiť alebo preformulovať slová „disponujúce vyšším bojovým potenciálom,“. Odôvodnenie: Uvedené konštatovanie je nejasné (nie je vysvetlené, aký je to vyšší bojový potenciál). Súčasne sa v texte uvádza, že cieľom rozvoja OS SR je, aby boli moderné, akcieschopné a dôveryhodné, schopné zaručovať obranu štátu, podieľať sa na kolektívnej obrane spojencov a prispievať k riešeniu konfliktov v misiách a operáciách mimo územia Slovenskej republiky. Je logické, že ak sa tento cieľ má dosiahnuť musia OS SR disponovať adekvátnym bojovým potenciálom.
	O
	A
	Upravené na: „disponujúce adekvátnym bojovým potenciálom“ v súlade s odôvodnením pripomienky. 

	ÚV SR
	vlastnému materiálu
Kapitola 9, bod 237, štvrtá odrážka – odporúčame za slová „záložné miesta“ vložiť slovo „pre činnosť“ Odôvodnenie: Ide o spresnenie textu v zmysle čl. 6 ods. 1 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu.
	O
	A
	Upravené podľa pripomienky.

	ÚV SR
	vlastnému materiálu
Kapitola 9, bod 241, prvá odrážka – žiadame nahradiť slovo „hlavného“ slovom „záložného“ Odôvodnenie: Podľa čl. 6 ods. 1 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu „ak v čase vojny, vojnového stavu alebo výnimočného stavu nemôžu ústavné orgány vykonávať činnosť v mieste svojho sídla, vykonávajú ju v záložnom mieste“. V súlade s týmto ustanovením vláda SR v uznesení č. 41/2005 súhlasila so zriadením záložného miesta vlády SR v objekte, ktoré je v správe Ministerstva vnútra SR. V nadväznosti na uvedené skutočnosti a v súlade s kapitolou 2 v Rozvojovom pláne podpory obrany štátu s výhľadom do roku 2024, ktorý bol schválený uznesením vlády SR č. 134/2015 žiadame predmetnú úpravu textu.
	O
	ČA
	Zapracované nasledovne: „záložného miesta pre činnosť vlády Slovenskej republiky“. Hlavné miesto riadenia obrany štátu vymedzuje zákon č. 319/2002 Z. z., pričom nejde o ústavný orgán. Záložné miesto riadenia obrany štátu nie je vymedzené neexistuje, existujú záložné miesta ústavných orgánov. Dotknutý odsek upravuje záložné miesto vlády SR.

	NBÚ SR
	Ku kapitole 5, Rozvoj Ozbrojených síl Slovenskej republiky, 5.2 Hlavné oblasti rozvoja spôsobilostí OS SR, bodu 171
2. Ku kapitole 5, Rozvoj Ozbrojených síl Slovenskej republiky, 5.2 Hlavné oblasti rozvoja spôsobilostí OS SR, bodu 171, časti: „Výcvik; Zvýši sa intenzita výcviku OS SR a zabezpečí sa ich účasť na cvičeniach so zameraním na plnenie úloh v prospech obrany štátu“ navrhujeme doplniť cieľ zabezpečenia medzinárodnej certifikácie/akreditácie útvarov so spôsobilosťami kybernetickej obrany na medzinárodnej úrovni. Odôvodnenie: Pokiaľ sa v rámci výcviku myslí aj na rozvoj spôsobilostí pripravenosti a reakcie na hybridné, kybernetické a teroristické hrozby, bolo by vhodné najmä vo vzťahu ku kybernetickým hrozbám rozvíjať spôsobilosti existujúcich zložiek kybernetickej obrany aj vo vzťahu k medzinárodnému prostrediu vo forme akreditácie, príp. certifikácie daných zložiek (na medzinárodnej úrovni). Je nepochybné, že prepojenosť, spolupráca a vzájomná výmena informácií v oblasti kybernetickej obrany/bezpečnosti je nevyhnutná. Existencia zložiek so spôsobilosťami kybernetickej obrany by nemala byť obmedzená len na samostatné pôsobenie bez ich ďalšieho aktívneho prepojenia na obdobné zložky v rámci medzinárodného priestoru. Potreba vzájomnej kooperácie a výmeny informácií je vzhľadom na globálnu/medzinárodnú prepojenosť kybernetického priestoru vysoko akútna.
	O
	N
	Dotknutý odsek pojednáva o výcviku OS SR a jeho hlavnom zameraní, nezaoberá sa konkrétnymi útvarmi OS SR. Certifikáciou prejde množstvo útvarov/spôsobilostí, z hľadiska cieľu a charakteru dokumentu nie je vhodné každú alebo viacero vybraných spôsobilostí osobitne uvádzať. Ich rozvoj a certifikácia je, resp. bude predmetom príslušnej implementačnej dokumentácie. Účasť útvarov so spôsobilosťami kybernetickej obrany na medzinárodných cvičeniach potvrdzuje rozvoj ich medzinárodnej interoperability. Rozvoj spôsobilostí kybernetickej obrany bude pokračovať v súlade s potrebami obrany SR a jej medzinárodnými záväzkami najmä v rámci NATO, čo už dokument konštatuje všeobecne na inom mieste. 



	NBÚ SR
	Ku kapitole 5, Rozvoj Ozbrojených síl Slovenskej republiky, 5.2 Hlavné oblasti rozvoja spôsobilostí OS SR, bodu 171
3. Ku kapitole 5, Rozvoj Ozbrojených síl Slovenskej republiky, 5.2 Hlavné oblasti rozvoja spôsobilostí OS SR, bodu 171, časti: „Výcvik; Zvýši sa intenzita výcviku OS SR a zabezpečí sa ich účasť na cvičeniach so zameraním na plnenie úloh v prospech obrany štátu“ navrhujeme doplniť cieľ zvýšenia participácie Ozbrojených síl Slovenskej republiky v rámci vnútroštátnych/medzinárodných cvičení zameraných na kybernetickú obranu/bezpečnosť a zvýšenia intenzity spolupráce s ostatnými relevantnými zložkami štátu s oblasťou pôsobnosti v rámci kybernetickej obrany/bezpečnosti, ako aj súkromným sektorom spočívajúcej vo vzájomnom precvičovaní spôsobilostí kybernetickej obrany/bezpečnosti a výmene informácií. Odôvodnenie: Biela kniha by si mala rovnako za cieľ stanoviť navýšenie frekvencie spolupráce v oblasti kybernetickej obrany/bezpečnosti na vnútroštátnej úrovni, a to vo forme spoločných aktivít v rámci medzinárodných cvičení kybernetickej obrany všetkých relevantných zložiek štátu so zameraním na odstraňovanie rozdielov a nedostatkov kooperácie, spolupráce, krízového riadenia štátu a pod. Spoločné cvičenia, či už existujúce, ale aj novovytvorené so zameraním na kybernetickú bezpečnosť/obranu môžu v značnej miere napomôcť k rýchlemu a adekvátnemu postupu pri riešení bezpečnostných incidentov. Kooperácia jednotlivých zložiek štátu zohráva významnú úlohu rovnako pri riešení incidentov s presahom za hranice Slovenskej republiky. Opodstatnenosť intersektorálneho a medzištátneho zdieľania informácií a spoločného postupu za účelom zvýšenia úrovne bezpečnosti kybernetického priestoru je rovnako odôvodnená aj vznikom Siete CSIRT-ov na európskej úrovni, príp. aj ďalších medzinárodných organizácií kumulujúcich spoluprácu väčšieho počtu aktérov obrany/ochrany aktív v rámci kybernetického priestoru.
	O
	N
	Dotknutý text vyjadruje zámer zvýšiť intenzitu výcviku 
OS SR vrátane spoločného výcviku a cvičení s inými zložkami v rámci SR, resp. cvičenia so zahraničnými partnermi, čo zahŕňa aj oblasť kybernetickej obrany. Vzhľadom na cieľ a charakter dokumentu nie je vhodné v texte osobitne vyzdvihovať a konkretizovať výcvik v prípade niektorých spôsobilostí. Rozpracovanie zámerov rozvoja jednotlivých spôsobilostí bude predmetom špecificky orientovaných dokumentov v príslušných oblastiach prijímaných na rezortnej alebo aj na národnej úrovni. Konkrétne opatrenia vo vzťahu k rozvoju kybernetickej bezpečnosti SR vrátane kybernetických spôsobilostí upravuje napr. aj Akčný plán realizácie Koncepcie kybernetickej bezpečnosti SR na roky 2015-2020, ktorý vláda SR schválila 2.3.2016.  



	NBÚ SR 
	Ku kapitole 2, Vonkajšie bezpečnostné prostredie Slovenskej republiky, bodu 49
Ku kapitole 2, Vonkajšie bezpečnostné prostredie Slovenskej republiky, bodu 49, časti: „Bezpečnostným problémom je ale v tomto kontexte najmä vyhradenie si práva na využitie preemptívneho jadrového úderu na operačno-taktickej úrovni.“ navrhujeme preštylizovať slovo „preemptívneho“, resp. nahradiť ho vhodným pojmom a uviesť ho do súladu z titulu relevantnosti terminológie. Odôvodnenie: Autor mal zrejme na mysli preventívnu sebaobranu, nie preemptívnu. Aj keď sa tieto pojmy zvyknú zamieňať, platí, že preemptívna sebaobrana je reakcia bezprostredne ohrozeného subjektu medzinárodného práva, napr. aj vo forme vojenskej akcie voči subjektu, ktorý ho bezprostredne ohrozuje (imminent threat), pričom túto uplatňuje s úmyslom zabrániť vzniku potenciálnych škôd. Za reálny bezpečnostný problém je vhodné označiť skôr preventívnu sebaobranu, napr. aj v podobe jadrového úderu v situáciách, kedy útok nie je bezprostredne hroziaci, ale len reálny, čo poskytuje „brániacemu“ subjektu väčší priestor na aplikáciu konceptu sebaobrany, ktorá má preventívny charakter. Je však nutné podotknúť, že rovnako koncept preemptívnej a preventívnej sebaobrany (útoku) musí spĺňať podmienky nevyhnutnosti a primeranosti (necessity and proportionality), a teda využitie preemptívneho jadrového úderu by bolo legálne možné len v prípade konania voči bezprostredne hroziacemu útoku potenciálne dosahujúceho intencie jadrového útoku.
	O
	N
	Veta „Bezpečnostným problémom je ale v tomto kontexte najmä vyhradenie si práva na využitie preemptívneho jadrového úderu na operačno-taktickej úrovni.“ je napísaná významovo správne a vychádza z hodnotenia Vojenskej doktríny Ruskej federácie ako jedného zo základných strategických dokumentov Ruskej federácie. Ide v skutočnosti o využitie práva na „preemtívny“ úder, nie preventívny.

